Vianoce s Limborou
2024-12-14
Asociácia Limbora, spolu s partnermi ETNICA, Bona Fide Domus a Slovenským inštitútom Detvan DNM, Vás srdečne pozýva na už 35. ročník tradičného programu „Vianoce s Limborou“, ktorý sa uskutoční 14. decembra 2024 o 18:00 v Divadle „U Hasičů“ na adrese Rímská 45, Praha 2.
Viac informácií a lístky na: limbora@gmail.com

XXV. výtvarná kolónia Makovička
2024-12-14 | Báčsky Petrovec, Srbsko
Úrad pre Slovákov žijúcich v zahraničí dáva do pozornosti XXV. výtvarnú kolóniu Makovička, ktorá sa bude konať v sobotu 14. decembra 2024 na Základnej škole Jána Čajaka v Báčskom Petrovci (Srbsko). Začiatok podujatia je naplánovaný na 8:00 hod. Pre lepšiu organizáciu podujatia potvrďte svoju účasť e-mailom na adresu milusha91@gmail.com najneskôr do štvrtka 12. decembra 2024.

Vianočné trhy prvýkrát v Selenči
2024-12-21 15:00 - 23:30 (Europe/Bratislava)

Prezentácia CD Pitvarošské slovenské piesne
2025-01-18 16:00 - 18:30 (Europe/Bratislava) | Budapešť, Andrássy ut, Maďarsko
Koncert zboru Ozvena, podujatie prebehne v Kostole reformovanej cirkvi, ktorý sa nachádza na Námestí Slobody 2 v Budapešti.

Výstava Kovačica
2025-01-20 - 2025-02-07 | Galéria Starý Avion, Bratislava
Výstava KOVAČICA predstaví jedinečné insitné umenie Slovákov z Vojvodiny, ktoré bolo v decembri 2024 zapísané do zoznamu UNESCO. Diela zo súkromných zbierok zachytávajú život, tradície a remeslá krajanov v Srbsku. Výstava bude v Galérii Starý Avion od 20. januára do 7. februára 2025.

Viac info na webe Galérie Starý Avion: Výstava Kovačica

Slovenský svadobný bál v Slovenskom Komlóši
2025-02-01 18:00 - 2025-02-02 00:00 (Europe/Bratislava)
Organizácia Komlóšskych Slovákov, Slovenská národnostná samospráva v Slovenskom Komlóši a Slovenské regionálne kultúrne stredisko UKSM v Slovenskom Komlóši srdečne pozývajú všetkých záujemcov na Slovenský svadobný bál, ktorý sa uskutoční 1. februára 2025 o 18:00 hodine v priestoroch Slovenskej základnej školy. Bál je inšpirovaný tradičnými slovenskými svadbami a atmosféru svadobnej veselice priblížia vystúpenia slovenských kultúrnych telies.

Insitné umenie Padina
2025-02-06 - 2025-03-02 | Mestský dom kultúry v Revúcej
V priestoroch Mestského domu kultúry v Revúcej sa koná predajná výstava slovenských dolnozemských umelcov. Vystavujúci maliari sú Juraj Lavroš. Vladimír Galaš a Pavel Ljavroš ml. Vernisáž výstavy sa koná 6.2. o 17:00.

OBRAZY Z DOLNEJ ZEME - JÁN GLÓZIK
2025-02-07 - 2025-03-16 | Prešov
Galéria MÚR a TRISTÁN studio Vás pozývajú na výstavu OBRAZY Z DOLNEJ ZEME – JÁN GLÓZIK, ktorá sa koná v dňoch 7. 2. 2025 – 16. 3. 2025 v Prešove.
Viac info v článku na webe slovenskezahraničie: Obrazy z Dolnej zeme

Prezentácia knihy LEXIKON Známi Slováci v Chorvátsku
2025-02-07 18:00 - 20:00 (Europe/Bratislava) | Osijek, Croatia (Local Name: Hrvatska)
Je nám cťou pozvať Vás na prezentáciu monografie LEKSIKON Poznati Slovaci u Hrvatskoj LEXIKON Známi Slováci v Chorvátsku Život i dielo známych osôb slovenského Knihu predstaví profesor Ivica Mršo. Autor: Andrija Kuric, prof.
Prezentácia sa uskutoční v priestoroch Matice slovenskej Strossmayera 2, v Osijeku v piatok 7. februára o 18 hodine.

Vernisáž výstavy TAJOMSTVO ZOBORSKÉHO KLÁŠTORA v Galérii slovenského umenia SSP v Krakove
2025-02-07 18:00 - 23:00 (Europe/Bratislava)
Spolok Slovákov v Poľsku, CYRILOMETODIADA, o. z., Nadácia PRO PATRIA a autor Martin Oscitý vás v rámci Jubilejného roka 2025 pozývajú na slávnostnú vernisáž výstavy TAJOMSTVO ZOBORSKÉHO KLÁŠTORA – Príbeh svätého Gorazda v ilustráciách, ktorá sa uskutoční dňa 7. februára 2025 o 18.00 hod. v Galérii slovenského umenia Spolku Slovákov v Poľsku na Ulici sv. Tomáša 7 v Krakove.
Martin Oscitý vytvoril ilustrácie do knihy Tajomstvo Zoborského kláštora, ktorej autorom je otec biskup František Rábek. Vo svojom diele čitateľom predstavuje historické osobnosti našich slovenských dejín – vladárov Svätopluka, Rastislava a Koceľa, ako i našich svätcov Cyrila, Metoda a Gorazda. Vďaka ilustráciám môže človek oveľa intenzívnejšie vnímať hlbokú duchovnú postať nášho národa a čerpať z nej.
Martin Juraj Oscitý, narodený v roku 1952 v Bratislave, dnes žije v Mníchove.
https://www.cyrilometodiada.sk/vystava-martina-osciteho-tajomstvo-zoborskeho-klastora-v-krakove/
Daniela Suchá, CYRILOMETODIADA

Maškarný ples South Manchester
2025-02-08 14:30 - 17:00 (Europe/Bratislava)
Slovenské Vzdelávacie Centrum – South Manchester informuje o nadchádzajúcom podujatí – Maškarný ples, ktoré sa uskutoční dňa 8. februára 2025 od 14:30 do 17:00 v priestoroch The Catholic Parish of St Hugh & St John, Altrincham, UK.
Viac info v článku na našom webe https://www.uszz.sk/south-manchester-zazije-slovenske-fasiangy/

Československý ples vo Warvicku
2025-02-15
Czech & Slovak Club England CIC so sídlom vo Warwicku Vás srdečne pozýva na Československý ples, ktorý sa uskutoční 15. februára 2025. Počas večera vystúpi kapela Sokoly, o modernú hudbu a zábavu sa postará DJ Swift. Hostí čaká nápoj na uvítanie, trojchodová večera a chýbať nebude ani tombola s atraktívnymi cenami.
Ples organizuje Česká a slovenská škola vo Warwicku v spolupráci s Czech & Slovak Club England CIC. Cena vstupenky je 80 £. Pre viac informácií a rezerváciu vstupeniek môžete kontaktovať organizátorov e-mailom na slovakschool@czskclubengland.co.uk.

Veselica Gala 2025 Chicago
2025-02-15 18:00 - 23:30 (Europe/Bratislava)
Dňa 15. februára 2025 sa uskutoční 11. ročník podujatia Veselica Gala, ktoré organizuje Veselica Slovak Cultural Organization & Folklore Ensemble v Chicagu. Večer slovenského folklóru, kultúry, tanca a hudby sa začne o 18:00 v zámku Belvedere na adrese 8055 W 103rd St, Palos Hills, Illinois.
Viac informácií v článku na našom webe: https://www.uszz.sk/11-veselica-gala-2025-chicago/

Fašiangy - Ostatki
2025-02-22 18:00 - 2025-02-23 23:00 (Europe/Bratislava)
Spolok Slovákov v Poľsku pozýva na podujatie Fašiangy – Ostatki, ktoré sa uskutoční v dňoch 22. a 23. februára 2025 v Kultúrnom dome v obci Krempachy. Podujatie ponúka bohatý program oslavujúci slovenskú ľudovú kultúru a tradície.
Viac info v článku na našom webe: https://www.uszz.sk/folklorna-sutazna-prehliadka-fasiangy-ostatki/

365 rozprávkových dní: online a offline dielne slovenskej ľudovej rozprávky
2025-03-01

Oslavy 75. výročia založenia Slovenskej základnej školy, gymnázia a kolégia v Sarvaši
2025-03-08 10:00 - 17:00 (Europe/Bratislava) | Sarvaš, Hungary
Dňa 8. marca 2025 sa v priestoroch Slovenskej základnej školy, gymnázia a kolégia v Sarvaši uskutočnia slávnostné oslavy pri príležitosti 75. výročia jej založenia. Toto významné jubileum si škola pripomenie bohatým programom, na ktorom sa zúčastnia súčasní aj bývalí pedagógovia, žiaci, významní hostia a predstavitelia slovenskej komunity v Maďarsku.
Súčasťou osláv je kultúrny program, prezentácia histórie školy a retrospektívna výstava fotografií a kroník, ocenenie pedagógov za ich dlhoročnú prácu a spoločenské stretnutie a recepcia
Pri tejto príležitosti Úrad pre Slovákov žijúcich v zahraničí srdečne gratuluje Slovenskej základnej škole, gymnáziu a kolégiu v Sarvaši k tomuto významnému jubileu. Škola zohráva nenahraditeľnú úlohu v zachovávaní slovenského jazyka a kultúry v Maďarsku a vychovala mnohé generácie hrdých Slovákov. Prajeme jej aj naďalej veľa úspechov, oddaných pedagógov a šikovných žiakov!

Slovenský škovránok 2025
2025-03-17 08:00 - 17:00 (Europe/Bratislava)
Zväz Slovákov v Maďarsku v spolupráci s Celoštátnym združením speváckych zborov, kapiel a hudobných súborov ( KÓTA ) vyhlasuje celoštátnu súťaž o zlatého, strieborného a bronzového škovránka.
Kategórie
I. Folklórne spevácke skupiny s hudobným sprievodom
II. Folklórne spevácke skupiny bez hudobného sprievodu
III. Folklórne skupiny
IV. Sólisti v speve slovenských ľudových piesní
V. Hudobné kolektívy (ľudové hudby, dychové hudby, citarové skupiny) a sólisti v hre na ľudové hudobné nástroje
Viac informácií nájdete na webstránke Ľudových novín: Ľudové noviny_Slovenský škovránok 2025

Výstava Pavla Surového
2025-03-20 17:00 - 2025-05-31 00:00 (Europe/Bratislava) | Slovenské národné múzeum v Martine, Slovakia (Slovak Republic)
Dávame do pozornosti výstavu Trón Pavla Surového, ktorá sa koná v Slovenskom národnom múzeu v Martine v dňoch 20.3. – 31.5. 2025
Výstava otvárala prestížnu titulu „Európske mesto kultúry – Nový Sad 2022“ a zároveň bola nainštalovaná v istom čase až v 7 Kultúrnych staniciach v Novom Sade. Je to zároveň aj najoceňovanejší fotografický projekt slovenského umelca žijúceho v Srbsku, ktorý získal na 3 kontinentoch viac ako 100 medailou.
Výstava svetovo uznávaného grafického dizajnéra a módneho fotografa Pavla Surového, Slováka zo Srbska, zobrazuje bohatstvo rozličností ľudového odevu na Balkáne. Jeho práca je špecifická reinterpretácia ľudových krojov, ako nehmotného kultúrneho dedičstva, ktorá komponuje tradičné prvky a zobrazuje ich z originálnej perspektívy, ktorá špecifickým spôsobom mení estetické a tradičné modely. Vo fókuse je spoj tradície a duchovna, výstava Trón predstavuje originálny a autentický balkánsky ľudový odev.
Úspešná výstava „Trón“ mala svetovú premiéru v Paríži, ďalej bola nainštalovaná v Slovinsku, Maďarsku, Českej republike, Srbskej republike a niekoľkokrát v hlavnom meste Srbska v Belehrade.

Medzinárodná konferencia Folklór v kontexte dolnozemských Slovákov
2025-03-21 - 2025-03-23 | Nadlak, Rumunsko
Viac info v článku na našom webe:

Pozvánka na Medzinárodnú konferenciu Folklór v kontexte dolnozemských Slovákov

75. výročie slovenskej školy v Budapešti
2025-04-05 13:00 - 21:00 (Europe/Bratislava) | Budapešť, Andrássy ut, Maďarsko
Dávame do pozornosti slávnosť pri príležitosti 75. výročia založenia Materskej školy, všeobecnej školy, gymnázia a kolégia s vyučovacím jazykom slovenským v Budapešti, ktorá sa uskutoční 5. apríla 2025 (v sobotu).
Program:13:00 Stretávky tried v budove školy
13:00 75 ročná škola v obrazoch: otvorenie výstavy fotografií v aule školy
13:30 Pamätnica k 75. výročiu školy
15:00 Galaprogram Naša škola a my
18:30 Zatancuj si so mnou: stretnutie absolventov v telocvični školy
Podujatie je otvorené pre verejnosť, ale vyžaduje registráciu. Prihlásiť sa môžete kliknutím na nasledujúci odkaz:
https://forms.office.com/e/LCPiCDGBTT?origin=lprLink

Slovenský veľkonočný workshop
2025-04-05 14:30 - 17:00 (Europe/Bratislava) | Manchester, First Primary School: SALE M33 5EL, United Kingdom
Slovenské vzdelávacie centrum South Manchester organizuje Slovenský veľkonočný workshop, ktorý sa uskutoční v sobotu 5. apríla 2024 v The Firs Primary School, Sale (M33 5EL). Účastníci si vyskúšajú tvorbu tradičných slovenských veľkonočných dekorácií, zapoja sa do piatich kreatívnych staníc a ochutnajú pôstne slovenské pochúťky.

Veľká noc vo Warvicku
2025-04-06 13:30 - 15:30 (Europe/London) | Warvick, Emscote Infant School, Warvick, CV34 5 NH, United Kingdom
Slovenská víkendová škola vo Warvicku spolu s Českou víkendovou školou pozývajú na tradičné veľkonočné aktivity.

Online vzdelávanie Hláskovo
2025-04-10 11:00 - 17:00 (Europe/Bratislava) | online
Pedagogická fakulta UMB v spolupráci s Ministerstvom školstva, výskumu, vývoja a mládeže SR organizuje online vzdelávanie pre učiteľov, ktoré je zamerané na prácu s inovatívnym vzdelávacím systémom Krajina Hláskovo. Tento kurz ponúka tematicky orientované vzdelávanie o učení pomocou materiálu Hláskovo, ktorý je určený na efektívnu výučbu slovenského jazyka.
Online stretnutia sa uskutočnia v týchto termínoch:10. apríla 2025 o 11:00 SEČ15. mája 2025 o 11:00 SEČ29. mája 2025 o 11:00 SEČ
Kurz povedú skúsené odborníčky v oblasti vzdelávania Mgr. Zuzana Kováčová Švecová, PhD., prof. PaedDr. Alena Doušková, PhD., a Mgr. Ružena Čiliaková, PhD. Účastníci získajú praktické ukážky práce s materiálom Hláskovo, možnosť diskusie s odborníkmi z Pedagogickej fakulty UMB, ako aj certifikát o absolvovaní vzdelávania. Súčasťou programu budú aj dištančné úlohy, ktoré podporia aktívne zapojenie sa do procesu učenia.
Prihlásiť sa môžete e-mailom na adresu zuzana.kovacova@umb.sk alebo nájdete viac informácií na stránke www.krajinahlaskovo.sk. Nezmeškajte príležitosť obohatiť svoju výučbu slovenského jazyka o nové inovatívne prístupy!

Dielne prípravy a zdobenia medovníkov v Jurjevci Punitovskom
2025-04-11 15:00 - 2025-04-13 00:00 (Europe/Bratislava)
Slovenské kultúrne centrum Našice v spolupráci s MS v Jurjevci Punitovskom organizuje dielne prípravy a zdobenia medovníkov, ktoré sa začínajú 11. apríla 2025 o 15:00 v priestoroch kultúrneho domu v Jurjevci Punitovskom (Chorvátsko).
Pod vedením Aleny Tabačkovej zo Šoporne (Slovensko) sa účastníci naučia celý proces od prípravy cesta, pečenia 3D medovníkov, miešania a aplikovania polevy až po zdobenie a maľovanie tradičnými technikami.
Dielne sú určené všetkým milovníkom ľudovej tvorby a tradičných slovenských remesiel. Počet miest je obmedzený, preto odporúčame prihlásiť sa vopred.

Silence and Freedom – Sólo výstava Andrey Ehret
2025-05-01 | Washington, USA
Veľvyslanectvo Slovenskej republiky vo Washingtone, D.C. a Victory Art vás srdečne pozývajú na výstavu Silence and Freedom – Sólo výstava Andrey Ehret.
Washington, D.C. – 1. mája 2025 – Victory Art s hrdosťou oznamuje výstavu Silence and Freedom, sólo výstavu renomovanej slovenskej výtvarníčky, maliarky a performerky Andrey Ehret. Výstava sa otvorí 1. mája 2025 na Veľvyslanectve Slovenskej republiky vo Washingtone, D.C. a predstaví dialóg o sebavyjadrení, umeleckej slobode a úlohe ticha v kreativite, pričom zároveň upozorní na dôležitosť neobmedzeného hlasu umelcov po celom svete.
Výstava Silence and Freedom je pokračovaním záväzku Victory Art podporovať kultúrny dialóg a zdôrazňovať dôležitú úlohu umenia v osobnej aj spoločenskej transformácii. Spolupráca so slovenským veľvyslanectvom podčiarkuje spoločné odhodlanie oslavovať bohatstvo slovenskej kultúry a podporovať menej zastúpené hlasy umelcov z celého sveta.
Výstava pozýva návštevníkov zamyslieť sa nad vlastným vzťahom k sebavyjadreniu, povzbudiť ich k oslavovaniu sily vlastného hlasu, no zároveň si vážiť hlboké pravdy, ktoré dokáže odhaliť ticho.
Victory Art sa vo svojej činnosti dlhodobo venuje zviditeľňovaniu menej zastúpených hlasov zo strednej a východnej Európy, a to vytváraním ciest na globálny umelecký trh. Platforma, založená v roku 2018, prostredníctvom výstav, zákaziek a profesionálnych rozvojových iniciatív poskytuje začínajúcim umelcom príležitosti na zviditeľnenie a nevyhnutné podnikateľské nástroje pre udržateľný rozvoj ich kariéry.
Táto výstava nadväzuje na úspešnú spoluprácu medzi Victory Art a Andreou Ehret. Ich predchádzajúci spoločný projekt 24K Feelings, predstavený vo World Trade Center v Haagu a na Veľvyslanectve Slovenskej republiky v Haagu, zaujal publikum inovatívnym použitím zlatého prachu.
Andrea je známa svojimi expresívnymi abstraktnými obrazmi a inovatívnymi technikami miešania médií. Jej tvorba pozýva divákov do snového sveta farieb, emócií a sebapozorovania. Jej kreatívny proces je intuitívny, zameraný na vnútornú rovnováhu, pričom každé plátno sa stáva priestorom osobnej aj kolektívnej reflexie.
V centre výstavy Silence and Freedom je myšlienka, že ticho nepredstavuje prázdnotu, ale mocný priestor plný potenciálu. Ehretine diela túto predstavu stelesňujú – živé výbuchy farieb vychádzajúce z temnoty symbolizujú rovnováhu medzi protikladnými emóciami a zmierenie svetla a tieňa v človeku. Hra kaligrafických prvkov a zámerne ponechaného prázdneho priestoru ďalej reflektuje na to, čo zostáva nevypovedané medzi ťahmi štetca.
Tím Victory Art victory@victoryart.eu

Majáles a tanečný dom s FS Vinica 4. ročník
2025-05-10 15:00 - 22:00 (Europe/Bratislava) | RSKS, Marktgasse 3, 1090 Wien, Austria
4. ročník majálesovej tanečnej zábavy, na ktorej vystúpi FS Vinica a pod vedením Martina Petráša sa budete môcť naučiť tanečné prvky z tancov tohto súboru. Podujatie je určené pre každého, kto má rád slovenský folklór a tradície, pre tanečníkov aj netanečníkov. Nebude chýbať ani chutné občerstvenie a nápoje.

XV. Výstup na Pilíš – Spoločnými chodníkmi v znamení prehlbovania priateľstva
2025-05-17
Dňa 17. mája 2025 sa uskutoční už 15. ročník výstupu na Pilíš pod názvom Memoriál Juraja Migaša. Podujatie organizuje Združenie pilíšskych Slovákov, Slovenská samospráva v Mlynkoch a Športový a kultúrny spolok Pilíš.
Tento tradičný výstup na vrchol Pilíša – pešo i na bicykloch – je venovaný nielen ucteniu si pamiatky významnej osobnosti, ale predovšetkým prehlbovaniu priateľstva medzi Slovákmi a ich priateľmi v Maďarsku i na Slovensku.
Program:

9:00 – Otvorenie III. výstavy slovenských maliarov

9:30 – Kladenie vencov pri pamätnej tabuli Juraja Migaša

10:00 – Výstup na Pilíš pešo a na bicykloch

13:00 – Pripnutie stužiek priateľstva pri rozhľadni sv. Eusébia

Podujatie sa koná s podporou Veľvyslanectva Slovenskej republiky v Budapešti.

12. Krajanský folklórny festival 2025 San Diego
2025-05-17 13:30 (America/Los_Angeles) | San Diego – La Mesa, California, United States
Vážení českí a slovenskí priaznivci,
Pozývame vás v sobotu 17. mája 2025 na 12. český, moravský a slovenský folklórny festival na najväčšie české a slovenské podujatie v San Diegu, ktoré organizuje a zakladá Anka Hradsky!
Využite LIMITOVANÚ špeciálnu cenu TERAZ!!
– za vstupenky zaplatené do 17. apríla 2025 je 17 USD v hotovosti alebo šekom; pri platbe cez Venmo $18 (zahŕňa servisný poplatok).
-potom 25 USD v hotovosti alebo šekom až do vypredania podujatia; pri platbe cez Venmo $26 (zahŕňa transakčný poplatok);
– deti do 15 rokov majú vstup ZDARMA.
Vstupenky si môžete zakúpiť cez Venmo @Anna-Hradsky.
Vstupenky sú prísne nevratné.

240 rokov od príchodu Slovákov do Begeča
2025-05-17 18:00 - 22:00 (Europe/Bratislava) | Kultúrna stanica Begeč, Serbia
V sobotu 17. mája 2025 sa v Kultúrnej stanici Begeč (Srbsko) uskutoční slávnostný folklórny koncert pod názvom „Begeč je láska – Begeč sa miluje“, ktorý sa koná pri príležitosti 240. výročia príchodu Slovákov do Begeča.
Na podujatí sa predstavia slovenské a maďarské kultúrne spolky a umelecké súbory z Nového Sadu, Futogu, Báčskeho Petrovca, Báčskej Palanky, Pivnice a Lugu, ako aj deti z miestnych škôl a škôlky. Program doplnia hostia prekvapenia a očakáva sa aj účasť veľvyslanca Slovenskej republiky v Srbsku.
Organizátormi koncertu sú Miestny odbor Matice slovenskej Begeč a Kultúrna stanica Begeč. Vstup je za dobrovoľný príspevok.

IV. Detský festival ľudových piesní v Pivnici
2025-05-18 18:00 - 21:00 (Europe/Bratislava) | Pivnica, Srbsko
Miestny odbor Matice slovenskej v Pivnici v spolupráci so Základnou školou 15. októbra v Pivnici srdečne pozývajú všetkých milovníkov tradičnej kultúry na IV. Detský festival ľudových piesní.
Podujatie sa uskutoční v nedeľu 18. mája 2025 o 18.00 hodine v Dome kultúry v Pivnici. Festival prinesie pestrý program v podaní detských interpretov slovenských ľudových piesní.
Festival sa koná s finančnou podporou Úradu pre Slovákov žijúcich v zahraničí.
